கேள்வி: நெகாரா - பந்தாய் பாலுக் ரெனிங் பற்றி நீங்கள் என்ன அறிந்துள்ளீர்கள்?
பதில்: பந்தாய் பாலுக் ரெனிங் கடற்கரை ''(Pantai Baluk Rening),'' நெகாரா நகரிலிருந்து மேற்கே சுமார் 10 கி.மீ தொலைவில் உள்ள சுப்பெல் கிராமத்தில் ''(Desa Cupel)'' அமைந்துள்ளது. இந்தக் கடற்கரை உள்ளூர் மற்றும் வெளிநாட்டு சுற்றுலா பயணிகளை ஈர்க்கும் இடமாக உள்ளது. இந்தக் கடற்கரையில் மணல் நிறைந்து உள்ளது. இங்கு பெரிய அலைகள் தோன்றுவது இல்லை. காலையிலும் மாலையிலும் கடற்கரையை நன்கு இரசிக்கலாம். இந்தக் கடற்கரை கிழக்கு ஜாவா மலைப்பாங்கான பின்னணியைக் கொண்டுள்ளது. கடற்கரையின் ஓரத்தில் உள்ள பாறை மிகவும் உயரமாக இருப்பதால், இந்த சுற்றுலாத் தலத்தை மேலும் கவர்ச்சிகரமானதாக மாற்றியுள்ளது. அந்த வகையில் கடலின் தெற்குப் பகுதியின் அடிவான அழகை மேலும் கூட்டுகிறது.
கேள்வி: நெகாரா - சமயம் பற்றி விளக்கவும்.
பதில்: 2021-ஆம் ஆண்டில், நெகாரா துணை மாவட்டத்தின் மக்கள் தொகை 73,758 ஆக இருந்தது. இந்தோனேசிய உள்துறை அமைச்சின் தரவுகளின் அடிப்படையில், பெரும்பான்மையானவர்கள் இந்து மற்றும் இசுலாம் சமயத்தைச் சேர்ந்தவர்கள் ஆவார்கள். நெகாரா துணை மாவட்டத்தின் மக்கள்தொகையில் சமய அடிப்படையில் 98.70% இந்து மதத்தினரும், அடுத்த நிலையில் 2.11% இசுலாம் மதத்தினரும் உள்ளனர். எஞ்சியவர்கள் கிறிஸ்தவம் பின்பற்றுகிறார்கள்; அதாவது 2.00%; இதில் சீர்திருத்தத் திருச்சபை 1.30%; மற்றும் கத்தோலிக்க திருச்சபை 0.70% ஆவார்கள். மேலும், 0.45% பேர் பௌத்தம், 0.02% பேர் கன்பூசியம் உள்ளனர்.